Ռուսաստանի Հեռավոր Արևելքում մեկնարկել են «Արևելք-2018» զորավարժությունները, որոնք կդառնան 37 տարվա ընթացքում Ռուսաստանում ամենախոշոր զորավարժությունները: Դրանց կմասնակցի մոտ 300 հազար զինծառայող, տասնյակ հազարավոր զրահապատ մեքենա, ուղղաթիռ, ինքնաթիռ, անօդաչու սարք և նավ, զորավարժություններին կմասնակցեն նաև ստորաբաժանումներ Չինաստանից և Մոնղոլիայից, հայտնում է lenta.ru-ն՝ վկայակոչելով երկրի պաշտպանության նախարարության կայքը: Գերատեսչությունը հրապարակել է նաև զորավարժությունների մեկնարկի տեսանյութը: